cyanic-selkie/wikianc huggingface dataset:
Ashwagandha
Moderne bruksområder
I USA advares det mot å underlegge seg ayurvedisk medisin fordi det mangler god regulering av hvem som kan praktisere som behandlere, og at det noen ganger brukes preparater som inneholder giftige konsentrasjoner av tungmetaller.
Matti Morottaja
Matti Morottaja er sønn av Sammeli Morottaja og Haanu-Ánná og tok sin utdannelse på den samiske kristne folkehøyskolen i Enare og lærerhøyskolen i Kemijärvi hvor han avla eksamen i 1969. Han arbeidet i Åbo og drev samtidig universitetsstudier. I perioden 1971 til 1976 var han lærer på den samiske kristne folkehøyskolen i Enare.
Filippinenes riksvåpen
I 1998 ble det vedtatt en ny lov, der ørnen og løven ikke var spesifisert, og derfor fjernet. Det forenklede våpenet er likevel ikke i ofte brukt i påvente av at loven skal bli ratifisert gjennom en folkeavstemning om spørsmålet i henhold til Filippinenes grunnlov.
Djevelens utvalgte
Djevelens utvalgte er en norsk roman, utgitt som bok nummer 52 i den 83 bind store serien om western-helten og US-marshalen Morgan Kane. Boka ble lansert i 1971, skrevet av forfatteren Kjell Hallbing under pseudonymet Louis Masterson, utgitt på forlaget Bladkompaniet.
Armenias offentlige radio
Bakgrunn
I 1947 startet Armradio opp sin andre radiokanal som i hovedsak sendt musikk, informasjon og nyheter. Samme år startet selskapet opp med sendinger til armenere i utlandet via kortbølger. I 1967 begynte selskapet med faste utenlandssendinger gjennom International Public Radio of Armenia.
Catalonias historie
Frankerne
Frankerriket etablerte Marca Hispanica (Det spanske land) som buffersone for provinsen Septimania som Karl den store opprettet i 795. De erobret Barcelona i 801 og overtok kontrollen over det området vi i dag kjenner som Catalonia. Området ble delt inn i 15 grevskap med grevskapet Barcelona som det viktigste. Da Karl II døde i 888, ble grevskapet Barcelona selvstendig.
Navnet Catalona
Benevnelsen Catalonia er første gang dokumentert brukt i en latinsk krønike fra tidlig 1100-tallet, med navn Liber maiolichinus de gestis Pisanorum illustribus, et episk dikt hvor Ramon Berenguer III blir omtalt som en catalanicus heros, rector catalanicus og dux catalanensis. Noen gamle manuskripter antar at navnet Catalunya (latin: Gathia Launia) stammer fra navnet Gothia (eller Gauthia), og betyr da «Goterne land», siden opprinnelsen til den katalanske adelen kommer fra det gamle markgrevskapet Gothia, omtalt som Gothia, og videre utviklet ifølge teorien Gothland > Gothlandia > Gothalania > Catalonia. Gjennom middelalderen har østromerske historikere hevdet at Catalania stammer fra en lokal sammenblanding av gotere med alanere, og slik laget begrepet Got-alania.
Del av Aragóns krone
Jakob I av Aragón bila striden med Frankrike gjennom Corbeil-traktaten av 1258 med Ludvig IX av Frankrike, der han anerkjente den franske kongen som en etterkommer av karolingerne, og hvor Aragón oppga sitt krav på Oksitania nord for Pyreneene mot at Ludvig IX av Frankrike oppga sitt krav på Marca Hispanica, altså Catalonia. Med dette forlot Jakob den tradisjonelle ambisjonen Aragón hadde hatt om å gjøre seg gjeldende på begge sider av Pyreneene. Denne politikken ble påbegynt av Ramón Berenguer og fortsatt under Alfonso II, Jakobs bestefar, som kalte seg «konge av Pyreneene». Besittelsene nord for Pyreneene var gått tapt som følge av nederlaget Jakobs far led under albigenserkorstoget og områdene kom under kontroll av Frankrikes konge. Gjennom Corbeil-traktaten anerkjente Jakob dette tapet.
Områdene som utgjorde Aragóns krone ble sterkt rammet av svartedauden og senere utbrudd av pesten. Mellom 1347 og 1497 mistet Catalonia 37 % av sin befolkning.
Apotekerveita
Navnet
Apotekerveita har sitt navn etter Løveapoteket, etablert i 1661 som byens første apotek. Apoteket ble grunnlagt av Cyriacus Cotte i Stormgården, en bygård som lå på østsida av veita fram til bybrannen i 1681. Det var ved brannen nettopp overtatt av Arnoldus von Western, som fortsatte driften i en gjenreist gård, da matrikulert som Søndre gate nr 6. I 1770 flyttet apoteker Otto Sommer sitt Løveapotek ut av veita og opp til en ny, en-etasjes gård i Kongens gate (Sommergården), men veita ble for alltid knyttet til dette gamle medisinutslaget, som var byens eneste fram til 1813. Navnet Apotekerveita/Apotekergaten er kjent fra kort tid etter 1681-brannen.
Kvernhøe
Kvernhøe (også skrevet Kvernhøi) er et fjell i Øystre Slidre kommune i Innlandet. Det har en høyde på 1 688 meter over havet.
Joel Schürch
Han representerte Sveits under Sommer-OL 2020 i Tokyo, hvor han ble nummer 9 i firer uten styrmann.
Peter Hove
Publikasjoner
Hove skrev også Haram Kyrkjesoge og Haram Skulesoge, som bind to av Bygdebok for Haram (1975). Han forfattet dessuten jubileumsheftet til 100-årsjubileet for Laksevåg kirke i 1975.
John Mearsheimer
Liv og virke
I 2006 utgav Mearsheimer sammen med Stephen Walt et arbeidsnotat, og senere en artikkel i London Review of Books, hvor de analyserte den makten som den såkalte Israel-lobbyen har til å utforme den amerikanske utenrikspolitikken. De definerte Israel-lobbyen som «en løs koalisjon av enkeltpersoner og organisasjoner som aktivt arbeider for å styre amerikansk utenrikspolitikk i en israelvennlig retning». De påpekte at dette er en tendens, en bevegelse, ikke en konspirasjon. Mearsheimer mener at lobbyens innflytelse har vært overveiende negativ, og at den har skjøvet utenrikspolitikken i en retning som er i strid med både amerikanske og israelske interesser.
Mearsheimer mener at Kinas økonomisk vekst vil føre til at landet søker regionalt hegemoni, og at USA vil forsøke å hindre Kina i dette. Han spår at USA vil finne regionale allierte i India, Japan, Sør-Korea, Vietnam og Indonesia for å demme opp for et kinesisk hegemoni. Mearsheimer mener det ligger i den internasjonale politikkens natur, at regionale stormakter forhindrer stater i andre regioner å søke tilsvarende hegemoni.
Fredrik Crawfurd
Unge år
Fredrik Crawfurd ble født på Næs Verk, der hans far Thomas Crawfurd arbeidet på jernverket til Jacob Aall. Faren var opprinnelig skotsk. Familien flyttet etterhvert til Grimstad. I begynnelsen av 20-årene ble Fredrik Crawfurd seilskuteskipper.
Wicklowfjellene nasjonapark
Aktiviteter og miljø
Noen av det beskyttede dyrelivet i parken er flere arter av flaggermus, sjeldne otere og ni truede eller internasjonalt viktige fuglearter, som blant annet myrhauk, vandrefalk og sangsvane.
Aggressiv kjøring
Definisjon
I følge britiske Road Drivers kan aggressiv kjøring defineres som bestemt kjøring som er aggressiv og gir større sannsynlighet for å sette liv i fare ved å øke risikoen for en kollisjon. Oppførselen er ofte motivert av utålmodighet, irritasjon, fiendtlighet eller et forsøk på å spare tid.
Kyle Schoonbee
Kyle Schoonbee (født 8. november 1995) er en sørafrikansk roer.
UNTAC
UNTAC, formelt United Nations Transitional Authority in Cambodia og på norsk også kalt FNs overgangsmyndighet i Kambodsja, var en fredsbevarende FN-styrke opprettet 28. februar 1992 av FNs sikkerhetsråd ved resolusjon 745 (1992). Operasjonen, som er en av de største FN har gjennomført, ivaretok administrasjonen av Kambodsja og forberedte frie valg inntil en ny regjering kunne overta styret av landet. Operasjonen var i virksomhet fra februar 1992 til september 1993.
Aura Salla
Aura Salla (født 13. juni 1984 i Villmanstrand) er en finsk politiker for Samlingspartiet. Hun har vært medlem av Finlands riksdag siden 2023.
Tadla-Azilal
Tadla-Azilal var en av Marokkos regioneri perioden 1997–2015. Den hadde 1 450 519 innbyggere (2. september 2004), og et areal på 17 125 km². Regionens administrative hovedstad var Beni Mellal.
Posten Cup
Historikk
Fra og med 2023 får turneringen navnet Posten Cup, etter at Norges kvinnelandslag har hatt Posten som generalsponsor i 50 år.
Meotica
Meotica er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Det er beskrevet arter, fem av dem er funnet i Norge.
Sykkelraseri
Årsaker
En artikkel i magasinet Toronto Life hevder at kilden til problemet hverken er arroganse hos sjåfører eller militanse hos syklister, men snarere miljøet de samhandler i. En annen mulig forklaring på all aggresjon som oppstår mellom syklister og bilister er at storbyer gir en anonymitet på den måten at man trolig ikke vil møte på den personen igjen.
Syklister som angriper sjåfører
I Toronto i 2007 etter å ha blitt avskåret av en bilist like etter morgenrushet i Toronto tok en syklist igjen bilen, strakk seg gjennom vinduet og stakk sjåføren i ansiktet og nakken med en skrutrekker.
Pouria Ruhi
Pouria Ruhi (født 3. november 1981) er en barnebokforfatter, næringslivsmann og gründer.
Tomas Axnér
Som spiller
Høsten 1995 ville elitserielaget rekruttere Axnér. Han skrev under for Lugi, men klubbene kom ikke til enighet om overgangssummen. Dette resulterte i at Axnér fortsatte å spille for H43 nesten hele høsten, inntil klubbene kom til enighet. Resten av høsten og hele vårdelen av 1995/96-sesongen spilte han i Elitserien for Lugi.
Fylkesvei 1508
Fylkesvei 1508 går mellom Nyland og Norum i Rælingen kommune. Veien er 613 meter lang.
Gjetveita
Historie
Veita har vært preget av å være tilholdssted for flere håndverkerbedrifter gjennom sin levetid. I moderne tid er den preget av omkringliggende høye bolig- og forretningsbygg, hvor Gjetveita mer eller mindre fungerer som disses bakside. Kun to bygårder har adresse til denne veita. Navnet kommer av to forklaringer, som enten er gjet som betyr å støpe, eller gjutare etter yrkebenevnelsen gjørtler. Navnet har flere ganger blitt feilaktig forvekslet med geit, som da veita ble navngitt for første gang gjennom kommisjonsakten av 1694.
Shomrat
Kibbutzen ble grunnlagt i 1948 av Hashomer Hatzair-medlemmer fra Slovakia og Romania. Noen av grunnleggerne kjempet med motstandsstyrker mot nazistene i Europa, mens de fleste kom fra forskjellige nazistiske konsentrasjonsleirer. De fleste av grunnleggerne av kibbutzen kom til Palestina som en del av organisasjonen Aliya Bet, og ble internert i leirer på Kyrpos. Kibbutzen ligger i området til Asher-stammen, og er oppkalt etter Shomer, en av sønnene til Asher.
Kotiljong
En variant, cotillon à quatre, ble utviklet til dansen kvadrilje.
Søsken til evig tid: Amerikareisa
Filmen var én av fem finalister til Folkets Amanda under Amandaprisen 2016.
Emiliano Sala
Emiliano Sala (født 31. oktober 1990 i Santa Fe, død 21. januar 2019 ved Guernsey ) var en argentinsk fotballspiller.
Megamiros
Megamiros er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Mari Irgens-Hansen
Liv og virke
Mari Irgens-Hansen fikk 4. oktober 1891 sin scenedebut på Den nationale Scene i Bergen, i rollen som Hjørdis i Hærmændene paa Helgeland. Hennes innsats ved teatret ble i 1895 omtalt på følgende måte: «I de forløbne sæsoner har hun have forskjællige store Roller i det norske og det fremmede Drama. Senest spillede hun i Januar bl. A. Rita og levendegjorde denne eiendommelige Skikkelse med betagende Lidenskab, med næsten brutal Kraft. Ogsaa Opgaver af en helt anden Art har denne Skuespillerinde løst med ubestridelig Dyktighed. […] Fru Irgens-Hansens brede østlandske Dialekt har altid skurret slemt i Bergensernes Øren, og hendes Personlighed er næsten altfor anselig paa vor lille Scene, […]»
Finn Spur
Finn Spur er en fjellrygg 3,5 nautiske mil nordøst for Mount Ayres på nordsiden av Longhurst Plateau i Cook Mountains i Antarktis. Den ble oppkalt etter Carol Finner, geofysiker ved U.S. Geological Survey (USGS), som var prosjektleder i USGS for en amerikansk-tysk aeromagnetisk måling over Butcher Ridge – Cook Mountains – Darwin Névé-området 1997–98.
Évariste Ndayishimiye
Biografi
Ndayishimiye vant presidentvalget I mai 2020 med 68 % av stemmene, men valgresultatet var svært omdiskutert blant annet på grunn av Covid-19-pandemien som rammet landet samtidig. Den avgående president Nkurunziza døde uventet 8. juni 2020. Dødsårsaken ble oppgitt som hjerteattakk, men det er spekulert i om han døde av Covid-19. På grunn av dødsfallet ble innsettelsesseremonien for Ndayishimiye framskyndet med to måneder og han ble innsatt i embedet 18. juni 2020.
Nils Alstrup Dahl (1876–1940)
Utdannelse og karriere
Han hadde separatutstillinger i Blomqvists Kunsthandel i Oslo (1906 og 1908), Christiania Kunstforening (1910) og Kunstnerforbundet (1918). Etter hans død var det en utstilling med hans arbeider i Oslo Kunstforening (1955).
Sveitsisk kjøkkenstandard
Navn
Siden 1996 er det offisielle tyske navnet SINK-Norm, som står for Schweizerische Industriekommission zur Normung der Küche som direkte oversatt betyr "den sveitsiske industrikommisjonen for standardisering av kjøkken".
Historie
Hans Hilfiker arbeidet med rasjonalisering helt fra starten av sitt arbeidsforhold hos Therma Hilfiker, og innså viktigheten av å ha forutsigbare dimensjoner på kjøkkenmøbler og hvitevarer. Fra da Hilfiker begynte å jobbe hos Therma ble alle deres nye produkter så utviklet med denne grunntanken, og Hilfiker fikk på denne måten en ledende rolle i fagfeltet. Et av designene fikk god kritikk for å på en eksemplarisk måte kombinere både design, konstruksjon, form og funksjon.
I 1964 ble en protype for det som skulle bli den sveitsiske kjøkkenstandarden utstilt på den sveitsiske nasjonalutstillingen EXPO (fransk Exposition nationale suisse de 1964) i Lausanne. Standarden ble aldri endret i forhold til dette utkastet.
Elementetbredde 55 cm
Bredden på 55 cm ble matematisk bestemt med begrunnelsen at en kvadratisk form på hvitevarer var den mest arealeffektive, og dermed mest økonomisk og bærekraftig. Man startet derfor beregningene med utgangspunkt i arbeidsdybden på 60 cm. Det ble antatt at man trengte 2 cm dryppkant (overheng) på fremsiden av kjøkkenbenken, hvilket gir en kvadratisk form på 58 cm. Videre ble det antatt at man trengte 2 cm til veggtykkelse i kjøkkenmøblene (både høyre-, venstre- og bakside), hvilket gir en kvadratisk form på 56 cm. Til slutt ble det bestemt at det trengtes 1 cm ekstra for å kompensere for toleranser samt for å kunne garantere en hygienisk forbindelse til veggen. Modulbredden ble derfor valgt til å være 55 cm.
Sjettedelshøyde (n/6)
Valget på 12.7 mm var startet med et utgangspunkt i arbeidshøyden på 90 cm. I Sveits på den tiden var det vanlig å plassere kjøkkenmøblene på en 10.5 cm mursteinsbunn (10 cm murstein pluss 5 mm skjøt), og en vanlig benkeplate i kromstål var 3 cm tykk. Ved å trekke disse målene fra hverandre gjenstod 76.5 cm i høyden som måtte deles inn hensiktsmessig til skuffer og lignende. Hans Hilfiker syntes en inndeling med seks deler virket mest fornuftig, hvilket gav 12.75 cm. Dette ble avrundet til 12.7 mm (hvilket gir en samlet høyde på 76.2 mm istedenfor til 76.5 mm), med begrunnelse at den resterende avrundingsforskjellen på 3 mm er nødvendig for dimensjonstoleranser. Toleransen gir også lufting mellom modulene, samt sørger for at de enkelt kan skyves inn.
Estetikk
''“Med dette antydet Hilfiker at vi ikke lenger hadde å gjøre med et enkelt objekt laget av ett stykke, men med et modulært objekt som bestod av individuelle, utskiftbare elementer og var en del av en større helhet. Komfyrens formelle design var således et uttrykk for en kreativ tilnærming som ikke lenger fokuserte på det enkelte elementet, men på samspillet mellom individuelle deler i et overordnet kompleks."''
Sammenligning mellom SMS og EN 1116
Definisjonen av bredden (den europeiske modulbredden vs. den sveitsiske elementbredden) er også ulik:
Mahmod Ahmad
I stortingsvalget for 2021 stilte han på 6. plass på stortingslisten for Akershus; Viken SV.
Kroppslig situert kognisjon
Konseptuelle metaforer
Studier utført av Zhong og Leonardelli tyder på at denne sammenhengen mellom affekt og fysisk temperatur er mer enn bare språklige konvensjoner. I et av disse skulle frivillige forsøkspersoner spille et virtuelt ballkastespill med tre andre medspillere. Forsøkspersonene var imidlertid ikke klar over at de var den eneste menneskelige spilleren. Spillet var programmert på to ulike måter. I en av betingelsene fikk forsøkspersonene være aktivt med i spillet, mens forsøkspersonene i den andre betingelsen ble totalt ekskludert. Etter spillet ble deltagerne bedt om å gradere hvor attraktive ulike matretter og drikker var for dem. De forsøkspersonene som hadde blitt ekskludert fra spillet hadde en tendens til å velge varmere mat og drikke enn de som hadde blitt inkludert i spillet. Zhong og Leonardelli foreslo at grunnen til dette var at de som hadde blitt ekskludert følte seg kalde.
Paraguays departementer
Paraguays departementer. Paraguay består av sytten departementer (departamentos) og et hovedstadsdistrikt (distrito capital).
Hadeland, Land og Valders fogderi
Det opprinnelige Hadeland fogderi omfattet hele det vestre og søndre Oppland, samt Ringerike som i 1615 ble overført til Buskerud fogderi. Embedet ble etter hvert benevnt Hadeland, Land og Valders fogderi, og i perioden 1631-35 var Land og Valdres fogderi skilt ut som eget embede. Det igjen samlede embedet ble fra 1637 benevnt Hadeland og Valders fogderi, og fra 1685 Hadeland, Toten og Valders fogderi. I ble 1764 embedet delt i Toten fogderi og Valdres fogderi.
Geistlig inndeling i 1650
Hadeland og Valdres fogderi:
Perlemor
Perlemor er et organisk materiale som utgjør det indre laget i skallet hos bløtdyr med skall. Perlemoret bygges opp av mikroskopiske flak som er «limt» sammen av vekselvis conchiolin og ørsmå sekskantede kalkkrystaller av aragonitt. Resultatet er et skinnende lag med en iriserende glans, som forsterker skallet.
Håkon Strand
Han vant fire NM-gull og 11 NM-medaljer i perioden 1994–1995.
Yi Xudi
Yi Xudi (født 20. august 1993) er en kinesisk roer.
Han representerte Kina under Sommer-OL 2020 i Tokyo, hvor han ble nummer 7 i dobbeltfirer.
Svømming under Samveldelekene 2022 – 50 meter fri menn
Forsøksheat
Resultatene var som følger:
Clément Turpin
Hans første europacupkamp kom den 22. juli 2010, da han dømte andre kvalifiseringsrunde av UEFA Europa League mellom HNK Cibalia og Cliftonville FC (0–0). Den første kampen i UEFA Champions League kom den 18. juli 2012 da han dømte andre kvalifiseringsrunde mellom FK Budućnost Podgorica og Śląsk Wrocław (0–2). Han har siden dømt kvalifiseringskamper, gruppespillkamper og sluttspill både i UEFA Europa League og og UEFA Champions League. Den 26. mai 2021 dømte han finalen i Europaligaen i fotball for menn 2020/21 mellom Villarreal CF og Manchester United FC (1–1).
Turpin har dømt flere landskamper på U-17, U-19 og U-21-nivå, blant annet flere kamper under kvalifisering til aldersbestemte europamesterskap og i sluttspill til europamesterskap og verdensmesterskap. Han debuterte internasjonalt som hoveddommer på øverste nivå den 2. september 2011, da han dømte EM-kvalifiseringskampen mellom og  (2–1). Han har siden dømt flere EM- og VM-kvalifiseringskamper. Turpin ble tatt ut som hoveddommer til U19-EM i fotball for menn 2011, U21-EM i fotball for menn 2015, EM i fotball 2016, Sommer-OL 2016, U17-VM i fotball for menn 2017, VM i fotball 2018 og EM i fotball 2021.
Molvald
Molvald hengsle
I gamledager var Molvald en svært viktig elvestrekning for tømmerfløtingen i nedre del av Begnavassdraget. Det ble gjort flere kunstige øyer der, som man kunne feste tømmerlensene (tømmerstokker som var sammenkjededet ende mot ende) til, lensene var en del av hengsle (sorteringsanlegg for tømmer). Det ble også anlagt tømmerrenne ned Hønefossen, langs nordbredden. Fellesfløtingsforeningen og Tømmermålingen meldte i 1932 at det i Ådal og Valdres med Urula var meldt inn 472 166 tømmerstokker til fløtingen, med en middeldimensjonen per stokk anslått til cirka 0,1415 m³.
Den grunne vika som tidligere fantes her er for lengst fylt igjen med jord og steinmasser og sådd til som et grøntområde. I tidligere tider vannet folk dyra sine her og badet. Arealet rundt vika fungerte også som havn for dyra. I dag er Nedre Molvald hengsle synonymt med et mye benyttet fritids- og aktivitetsområde, som blant annet inneholder en fotballbane og en gang- og sykkelsti. I nordenden av Nedre Molvald hengsle ligger i dag boligområdet Hengsletun, som altså grenser mot Mossejordet.
Lori Endicott
Lori Ann Endicott (født 1. august 1967 i Kansas City i Kansas), amerikansk volleyballspiller som deltok i de olympiske leker 1992 i Barcelona og 1996 i Atlanta. (-Vandersnick)
Morimus
Morimus er en gruppe (slekt) av biller som tilhører gruppen vedbukker i familien trebukker (Cerambycidae). Men kjenner ca. 130 arter, tre av dem er funnet i Norge.
Liu Dang
Liu Dang (født 17. august 1989) er en kinesisk roer.
Han representerte Kina under Sommer-OL 2020 i Tokyo, hvor han ble nummer 7 i dobbeltfirer.
Mittet & Co.
Ingebrigt Mittet begynte i 1898 å kjøpe og samle nye og gamle fotografier. Han ansatte etter hvert egne fotografer og utgav prospektkort, som den gangen var populære som bildedokumentasjon og samlerobjekter. Riksantikvaren overtok en samling fotografier fra perioden 1870 til 1970 fra Mittet-fotografenes billedproduksjon og forlagets arkiv.
Mittet&Co AS ble re-etablert i 2014 av Peder Mittet, og eier virksomhet i reklame- og mediabransjen.
Overordentlig storting
Overordentlige storting var mellom 1814 og 1990 ekstraordinære samlinger av det norske Stortinget som blei innkalt når tinget ordinært var oppløst.
Mens Stortingets første ordentlige samling var i 1815, var det første overordentlige storting allerede i 1814 – for å behandle spørsmål knytta til inngåelse av unionen med Sverige. Seinere var det seks overordentlige samlinger på 1800-tallet og to på 1900-tallet.
Fredrikstad Ishockey
Fredrikstad Ishockey (1986-2000) var et ishockeylag på seniornivå fra Fredrikstad. De spilte sine hjemmekamper i Stjernehallen. Fredrikstad Ishockey kunne ligge på øvre halvdel av tabelen.
Minnemedaljen for Kong Christian IXs 100-årsdag
Tildeling
I anledning festlighetene for kongehusets fødsel ble medaljen tildelt fyrstelige personer som var i slekt med Christian IX og personer som hadde arbeidet som hans tjenere. I alt 43 medlemmer av det danske, norske, svenske, britiske og greske kongehus ble tildelt medaljen, som også ble gitt til hertugen og hertuginnen av Mecklenburg-Schwerin, samt medlemmer av den hannoverske fyrstelige familie. Videre ble 172 hofftjenestemenn og hoffbetjenter tildelt medaljen.
Turisme i Albania
Naturturisme
I Albania finnes unike naturfenomener som Komani og nasjonalparken Llogara. Den mest populære attraksjonen innen Albanias naturturisme er strendene på kysten mot Middelhavet og Det joniske hav, samt landets fjell.
Sikkerhetssituasjonen
Turismen i Albania har før påvirkes negativt av den da rådende sikkerhetssituasjonen, framfor alt nær grensen til Kosovo, ettersom det har funnets gammelt krigsmateriell utspredt. I øvrige deler av landet har sikkerheten dog vesentlig forbedret, hvilket har begunstiget turismen mye.
Alltingsvalget 2013
Alltingsvalget 2013 var et parlamentsvalg som ble avholdt på Island 27. april 2013. Valget resulterte i at de regjerende partiene Samfylkingin og Vinstrihreyfingin tapte makten til fordel for Framsóknarflokkurinn, som sammen med Sjálfstæðisflokkurinn kunne danne flertallsregjering med Framsóknarflokkurinns partileder Sigmundur Davíð Gunnlaugsson som Islands statsminister.
To helt nye partier, Björt framtíð og Píratar, greide i valget å komme inn på Alltinget.
Morild (romanserie)
Forfatter og eier av handelsstedet Brattholmen Johan C.W. Juuhl, beskrev kystfolket og sine møter med dem.
Erik Bergqvist
Han var også med på det svenske vannpololaget som kom på tredjeplass åtte år senere, under OL 1920 i Antwerpen.
Freestyle under Vinter-OL 2014 – Kulekjøring menn
Finale 2
De 6 beste fra andre finale kvalifiserte seg for finale 3.
Palmeordenen
Taksonomi
APG IV-systemet av 2016 plasserer Dasypogonaceae i denne ordenen etter at studier viste Dasypogonaceae som søster til Arecaceae.
Institut d’émission d’Outre-Mer
Institut d'émission d'Outre-Mer (IEOM) er en sentralbank som er ansvarlig for utstedelse av stillehavsfranc (CFP-franc), som benyttes i Fransk Polynesia, Ny-Caledonia og Wallis- og Futunaøyene. Banken ble grunnlagt i 1966. Den har hovedkontor i Paris og kontorer i Papeete, Nouméa og Mata-Utu.
Christian Friedrich Henrici
Liv
Begge diktene ble publisert i diktsamlingen Sammlung erbaulicher Gedancken (1724–1725) tilegnet grev Franz Anton von Sporck. Sporck var kjent med Bach og kan ha formidlet kontakt mellom dikter og komponist.
Ben Davison
Ben Davison (født 24. juli 1996) er en amerikansk roer.
Han representerte USA under Sommer-OL 2020 i Tokyo, hvor han ble nummer 4 i åtter.
Jakob Ertzeid Toft
Etter 12 mål på 9 seriekamper i 2015 ble han hentet fra Lyngdal til 1. divisjonsklubben Jerv midt i sesongen. På to og en halv sesong klarte han 5 seriemål der. I 2018 spilte han i Fløy, i 2019 i Vidar og august 2019 dro han videre til Vindbjart og scoret i debuten.
Toft har vært skadet siden slutten av Mai 2022, så 2022-sesongen ble spolert
Bolsjoj ispalass
Byggekostnadene var omtrent 180,1 millioner amerikanske dollar inkludert det midlertidige arbeidet for de olympiske leker. Etter de olympiske leker vil arenaen bli brukt som en sportsarena, samt at den vil bli brukt til konserter.
Daniel Miklasevich
Han representerte USA under Sommer-OL 2020 i Tokyo, hvor han ble nummer 4 i åtter.
Nata de Leeuw
Nata de Leeuw (født 2. februar 1991) er en tidligere canadisk skihopper.
Roterende kanoner
2. verdenskrig: Vulcan-prosjektet
På slutten av testperioden hadde gatlingvåpnene vist seg å være pålitelige, og hæren bestemte seg for 20 mm kaliber. Koreakrigen hadde vist at .50 kaliber var for svakt for moderne luftkamp, og man bestemte seg for at .60 kaliber bare var marginalt bedre. Testing av Vulcan-våpnene fortsatte fram til 1956, og T-171 Vulcan ble typeklassifisert som M61 Aircraft Cannon.
M61 på vingene
Den mest uvanlige monteringen av et gatlingvåpen kan ha vært Fairchild-Republic A-10 Thunderbolt II, hvor hele flyet var bygget rundt den kraftige 30 mm GAU-8. Flyet ble tatt fram spesielt for å bekjempe sovjetiske stridsvogner. En annen uvanlig montering er de amerikanske «gunships» med et antall gatlinger på et modifisert transportfly. Under Vietnamkrigen ble også gatlinger montert på helikoptre.
Vulcan Air Defence System
Tidlig på 1960-tallet bestemte hæren seg for å utvikle flere nye luftvernvåpen. Et av disse skulle monteres på M113 pansret personellkjøretøy, og skulle ha radar og et våpen basert på M61 Vulcan. General Electric var igjen på banen, og utviklet to prototyper, som ble testet under 1964 og 1965 mot luftmål. Et antall prototyper ble senere sendt til Vietnam, hvor de ble brukt mot landmål, noe de egnet seg godt til.
Ljubomir Obradović
Han var trener for Montenegros herrelandslag fra 2014 til 2016, og ledet laget under Håndball-EM 2016 i Polen.
Nordiske rekorder i friidrett
Menn
Antall rekorder per nasjon menn utendørs:
Anne Carson
Biografi
Carson ble i 2020 tildelt Fyrstinnen av Asturias' pris for litteratur.
Spring Hill
Spring Hill kan være:
Trondheimsfjorden krigshavn
Grensene for krigshavnen har variert gjennom tidene og er fastsatt i Kongelig resolusjoner og forskrifter med hjemmel i lov. Følgende Kongelige resolusjoner har definert grensene for krigshavnen.
Liam Corrigan
Han representerte USA under Sommer-OL 2020 i Tokyo, hvor han ble nummer 4 i åtter.
Ferrari 275
Ferrari 275 (1964–1968) er en serie sportsbiler laget av italienske Ferrari. De hadde 3.3-liter 12-sylindret motor (V12) på om lag 300 hk, med forgasser. Hver sylinder har volum 275 ccm, derav navnet 275.
Senhøstes 1966 kom 275 GTB/4 med 4-kams Tipo 226 motor (basert på 275 P2-motoren) med seks forgassere og nytt karosseri. 280 ble laget, i tillegg til ti produserte enheter av spesialserien 275 GTB/4 N.A.R.T. Spyder (NART=North American Racing Team) solgt i USA. 275 GTB/4 ble videreført i Ferrari 365 GTB/4 Daytona.
Mecotetartus
Utseende
En middelsstor, brungråaktig trebukk. Antennene er mye lengre enn kroppen. Pronotum er bredest bak midten, med en liten tann nær bakhjørnet. Dekkvingene er nesten jevnbrede.
Hot Shots
Hot Shots er en samlebetegnelse for to nært beslektede svenske dansekompanier basert i Stockholm i Sverige: The Rhythm Hot Shots og Harlem Hot Shots. The Hot Shots er spesialister på reproduksjoner av afrikansk-amerikanske dancescener i amerikanske filmer fra 1920-, 30- og 40-tallet. Dansene inkluderer Lindy Hop, steppe, Cakewalk og Charleston. Medlemmene av Hot Shots er også respekterte danseinstruktører og dyktige dansere. Målene for The Rhythm Hot Shots og Harlem Hot Shots er de samme. Den 6. mai 2005, feiret alle de nåværende og tidligere medlemmer av Hot Shots 20 år med forestillingen «20 år med Hot Shots» på Södra Teatern i Stockholm.
Lyropaeus
Lyropaeus er en slekt av rødvinger der hunnene er larvelignende.
Horst Herold
Bakgrunn
Horst Herold vokste opp i Pößneck, til familien i 1930 flyttet til Nürnberg. Som barn hadde han vært vært med i den kommunistiske ungdomsbevegelse.
Studier
Herold var til å begynne med venstreorientert ideologisk. For ham var den dialektiske materialisme den sanne del av marxismen. Under stuieårene var han medlem av Sozialistischer Deutscher Studentenbund (SDS) og aktiv i den utenomparlamentariske bevegelse mot den tyske gjenbevæpning. Han var medlem av SPD.
Catharine Hermine Kølle
Ved Universitetet i Bergen finnes i dag mange av hennes skrifter og akvareller. Historisk Museum hadde en utstilling i 1988. Etter at Stenersens forlag i 1991 utga sin noe oppdiktede biografi om Kølle like før Pax forlag utkom med en forsker-basert biografi, ble det krangel mellom forlagene. Hennes dagbøker fra ferdene ble borte etter en jubileumsutstilling i 1996.
Vitenskapsåret 1557
Vitenskapsåret 1557 er en oversikt over hendelser, prisvinnere, fødte og avdøde personer med tilknytning til vitenskap i 1557.
Walter Lingner
Walter Lingner fikk etterhvert tillatelse til å ta høyere utdanning, og i 1966 tok han avsluttende eksamen som tekstilingeniør ved Universitetet i Iași. Senere arbeidet han som sjefsingeniør ved det statlige bomullveveriet i hjembyen.
Carte de visite
Fotografier av kjente personer ble solgt av fotografer og papirhandlere og ble til samleobjekter. Moten med cartes de visite spredde seg over hele Europa og til USA.
I begynnelsen av 1870-årene kom det såkalte kabinettkortet - Cabinet Card - i bruk. Det var noe større og montert på kartong i størrelsen 11,4 x 16,5 cm (4,5 x 6,5").
Unicus
Unicus AS er et norsk konsulentselskap som spesialiserer seg på å ansette mennesker med Asperger syndrom. Selskapet jobber innen data engineering, data science, utvikling og test og kvalitetssikring av IT-systemer. Unicus har levert tjenester til kunder som Gjensidige, DNB, Equinor og Telenor. Unicus ble startet opp av Lars Johansson-Kjellerød i 2009. Ved utgangen av 2022 hadde de i underkant av 190 ansatte hvorav rundt 85 % har diagnosen Asperger syndrom. Unicus har hovedkontor på Lysaker i Bærum og startet i 2017 også opp kontorer i Stockholm og Stavanger. Etter det har de etablert seg i Helsinki (2019), Gøteborg (2021), Malmø (2021) og Utrecht (2021).
Ole Jacobsen Mehlum
Ole Jacobsen Mehlum (døpt 16. juli 1758 i Skaun, død 28. april 1826 i Bindal) var en norsk gårdbruker og lensmann. Han var født på Solås i Skaun og kjøpte i 1794 gården Rømme i Orkdal. Han var lensmann i Skaun og senere også i Orkdal, men måtte forlate stillingen i 1804, etter å ha kommet i økonomiske vansker. Noen år senere kom han til Namdalen. Mehlum var Nordre Trondhjems amts suppleant til det første overordentlige Storting i 1814. Han bygslet da gården Lundring i Nærøy. Han var senere gårdbruker på Årfor i Foldereid og på Vikestad på Bindalseidet, hvor han døde i 1826. Boet var da konkurs.
Martine Fenger
Barcelona (2023–)
29. juni 2023 ble det kjent at Fenger hadde signert en treårskontrakt med Barcelona, hvor hun ville bli en del av klubbens B-lag.
U20-VM i friidrett 2022 – 5000 meter menn
22 utøvere fra 16 land deltok.
Resultater
Finalen startet 1. august 2022 klokka 17:26. Resultater:
4. divisjon fotball for menn 2018
Avdeling 8
Buskerud Fotballkrets
Avdeling 9
Vestfold Fotballkrets
Aulaconotopsis
Utseende
Agapanthiini er langstrakte, middelsstore, mer eller mindre gråbrunlige trebukker med lange, tynne antenner. Pronotum er sylindrisk, dekkvingene parallellsidige.
Anne Hilde Nagel
Anne Hilde Nagel (født 1945) er en norsk historiker, og professor i historie ved Universitetet i Bergen. Hun forsker på demokrati og menneskerettigheter, politisk-administrativ historie og likestillingshistorie. Hun ble dr.philos. i historie ved UiB i 1986 med avhandlingen Staten og bergverkene: Avgjørelsesprosessen omkring bergverksprivilegier under det dansk-norske eneveldet. Hun var styremedlem i Bergen Kvinnesaksforening 1989–1992.
Moss Seilforening
Seilforeningen har eget klubbhus på Søly, Jeløya.
Arrangementer
Klubben arrangerte Stor-NM i seiling 2012. , og arrangerte Junior-EM i Laser 4.7 i juli 2014.
Getsemanekirken i Berlin
Kirkens betydning på 1980-tallet
Getsemanekirken var på 1980-tallet ofte arena for politisk aktivitet. Blant annet var kirken tilholdssted for en av de få foreninger i DDR for lesbiske og for foreninger for utøvelse av statsborgerliger rettigheter og fredsarbeid.
Kirken utviklet seg i løpet av disse dagene til å bli et informasjonssenter for opposisjonen. Getsemanekirken ble et samlingssted for både kristne og ikke-kristne, for medlemmer av kirken som biskop Gottfried Forck og for punkere.
Blomsterkornell
Blomsterkornell trives på mange typer jord og i ulike klimatyper. Innenfor utbredelsesområdet vokser den sammen med blant annet eik, tulipantre, sassafras, Diospyros virginiana, ambratre og furu. Løvet brytes ned raskere enn hos andre treslag og er viktig i omsetningen av mineraler i økosystemene. Frukten er giftig for mennesker, men etes av mange fugler og pattedyr.
Arten vokser nordover til helt sørvest i Maine, New York, helt sør i Ontario, sentrale Michigan, sentrale Illinois og sentrale Missouri. Den finnes vestover til sørøstligste Kansas, østlige Oklahoma og østlige Texas, og sørover til nordlige Florida. Isolerte populasjoner finnes i fjellene i Nuevo León og Veracruz i Mexico. Blomsterkornell er mye dyrket som prydplante i USA og andre steder. I Norge kan den bare dyrkes i de aller mildeste strøkene (herdighetssone 1–2).
Vegar Vårdal
I 2017 etablerte han trioen Gjevre, Odde & Vårdal sammen med Inge Gjevre på torader og Mads Erik Odde på trekkspill. I januar 2020 ga trioen ut platen Husklugumt.
Kansas Pacific Railway
Leavenworth, Pawnee & Western Railroad
I 1855 stiftet forretningsmenn i Leavenworth et jernbaneselskap under navnet Leavenworth, Pawnee & Western Railroad (LP&W). Formålet var å bygge en jernbanelinje fra Leavenworth til småbyen Pawnee. USAs hær etablerte Fort Riley like ved Pawnee, og snart var byen oppslukt av fortet. Selskapet endret imidlertid ikke navn av den grunn. LP&W fikk tillatelse til å selge aksjer for 5 millioner dollar på betingelse av at sporlegging startet innen 5 år, og linjen var ferdig innen 12 år. Tillatelsen omfattet en jernbanelinje via Lawrence og Topeka til Fort Riley, og videre vestover til 100. lengdegrad. Frem til desember 1856 hadde ikke LP&W utrettet stort. Forretningsmennene som hadde stiftet selskapet hadde ikke greid å overtale myndighetene til å støtte selskapet økonomisk, og flere hadde begynt å miste interessen for hele prosjektet. Selskapet sto i fare for å bli nok en «papir-jernbane» som ble nedlagt uten å ha oppnådd noe, da brødrene Thomas Ewing jr. og Hugh Ewing begynte å involvere seg.
Asamblea Nacional del Poder Popular de Cuba
Konstituering (1970–1976)
I 1974 eksperimenterte myndighetene med et nytt valgsystem: folkemaktens organer. Et pilotprosjekt ble introdusert først i Cárdenas, før det ble utvidet til Matanzas. Eksperimentet la grunnlaget for dokumentet «Folkemaktens organers grunnlov» som ble vedtatt samme år. Dokumentet har mange likhetstrekk med Cubas nåværende valgsystem; direkte flerkandidatsvalg til kommunestyret, indirekte valg til forsamlinger høyere opp i styringssystemet. Valgkampanje var forbudt, folkevalgte på kommunenivå var lovpålagte å organisere møter med stemmeberettigede og at folkevalgte var ulønnede frivillig arbeidere. Alle valgene på kommunenivå var konkurrerende flerkandidatsvalg med ingen synlig innblanding fra kommunistpartiet. Journalist John E. Cooney i The Wall Street Journal skrev at dette var «gjennomføring av et langvarig løfte om å demokratisere Castro-diktaturet.»
Anna Ivarson
Anna Karoline Marie Ivarson eller Anna Ivarson-Moe (født Jakobsen 26. august 1867 i Tromsø, død 16. november 1943 på Røros) var en norsk skuespillerinne og sceneinstruktrise.
Familie
Anna Ivarson var datter av vinutskjenker Kristen Sverdrup Jakobsen og Karoline Rebekka Pedersdatter. Hun ble første gang gift med Petter Haakonsen (ca. 1856-1891). Hennes annet ekteskap ble inngått 2. januar 1892 i Chicago med skuespiller William Ivarson. Ekteskapet ble oppløst i 1911. Sammen hadde de sønnen Harry Ivarson, som ble filmregissør og manusforfatter. Anna Ivarson ble tredje gang gift Moe.
Liv og virke
Anna Ivarson fikk sin scenedebut under navnet Anna Sverdrup, 30. september 1885 ved Den nationale Scene i Bergen som Antonie i stykket Sparekassen. Hun forlot dette teatret i sesongen 1886-1887, og bodde i Paris, Kristiania og USA som fru Haakonsen. I 1890 tilsluttet hun seg Harald Ottos norske teaterselskap i Chicago som skuespiller, og hun opptrådte senere med Ottos teaterselskap i Norge.
Asamblea Nacional del Poder Popular de Cuba
Sosialistisk forsamling (1976 til i dag)
Samfunnsforsker Peter Romans hevder at det er økt misnøye blant cubanere til folkemaktens organer og til den rollen folkevalgte politikere innehar. Han antyder at rollen de folkevalgte spiller i politikken har blitt redusert siden 1980- og 1990-årene. Dette ser man i den reduserte deltakelsen i ansvarsmøtene organisert av kommunalforsamlingene rundt om i landet. Dette ser man mest markant hos de yngste cubanerne som ikke har den samme tilliten til de cubanske statlige institusjonene som de eldste har. Folkemaktens organer har i nyere tid begynt å svikte på andre områder. For eksempel har folkevalgte representanter forlatt sitt embete mitt i valgperioden uten å bli erstattet eller et nytt valg er organisert. Som en reaksjon på dette har det foregått en nasjonal debatt i Cuba om å redusere antall folkevalgte i nasjonalforsamlingen og få slutt på konsensuskulturen som preger institusjonen. I tillegg kom det frem i ungkommunistenes avis Opprørsungdom i 2015 at flertallet av cubanere ønsker direkte valg for presidentembetet. De senere år har sett en høy, men synkende valgdeltakelse. I 1993 stemte 92,97 % av landets stemmeberettigede, 98,35 % i 1998, 97,61 % i 2003, 96,89 % i 2008, 90,88 % i 2013 og 85,65 % i 2018. Man har også sett en trend at de som stemmer på enhetslisten, har sunket fra 95,96 % prosent i 1993 til 80,44 % i 2018.
Chloris aurelioi
Nebbet var lengre og relativt smalere enn hos grønnfink og lignet mer på et bokfinknebb. Bokfink, tenerifeblåfink og Chloris aurelioi levde sammen på Tenerife i minst én million år og fylte ulike økologiske nisjer. Utdødde Chloris-arter er også kjent fra Madeira, La Palma og Gomera.
Brookings
Brookings kan være:
Halvor Steinulvsson Borgja
Han var sønn av storbonden og lensmannen Steinulv Borgja, og eide gårdene Borgja, Nedre Grivi, Haugland, Torstveit, Lia, Flita, Midt-Bø, Eikjarud, Brenne, Forberget nordre midtgard og deler av Staurheim, Fossheim, Vefall i Seljord og Hollene seter på Lifjell. Mye av jordegodset lå samlet langs Bøelva og Borgja-Staurheimevjo. Han var lensmann i Bø 1653–1656.
Abarth 2000 Sport
Abarth 2000 Sport er en ikonisk italiensk racerbil som vant 1000 kilometers-løpet på Monza i 1971. Den ble homologert for FIA Gruppe 4 den 1. april 1969 med homologasjonsnummer 252, og deltok i en rekke billøp fra 1969 til 1973. Det ble bygget minst 50 stykker.
Tommy Tuberville
2020
Den 3. mars 2020 vant han 33,4 % av stemmene i Republikanernes primærvalg i Alabama, foran tidligere senator og Attorney General Jeff Sessions, som fikk 31,6 %. Ettersom at ingen av kandidatene vant over 50 % av stemmene gikk primærvalget til en runoffavstemning.
Mandatsperiode
Tuberville var en av seks republikanske senatorer som stemte nei på utvidelsen av COVID-19 Hate Crimes Act, som ville gjøre det mulig for justisdepartementet å vurdere tilfeller av hatkriminalitet relatert til COVID-19 samt etable en nettbasert database. I februar 2022 beskrev Tuberville forslag om å gjøre det ulovlig for folkevalgte å handle aksjer «ridiculous.» Ifølge Business Insider brøt Tuberville The STOCK Act 132 ganger i løpet av 2021.
Protest av presidentvalget i 2020
Da valgmannsstemmene ble telt opp 6. januar ble United States Capitol stormet av opprørere som støttet Trump, som tvingte kongressen til å evakuere før tellingen var ferdigstilt. Under opprøret kontaktet Trump Tuberville gjennom senator Mike Lees mobiltelefon, som Trump hadde ringt med uhell. Tellingen av stemmene fortsatte samme kveld, etter at kongressen var sikret.
Catacantha
Neslehår
Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Larvene sitter gjerne i tette samlinger på trestammer, og er nokså godt kamuflert, slik at man uaktsomt lett kan komme i kontakt med dem.
Henry Lehre
Lehre tok juridisk embedseksamen i 1921, og var sorenskriverfullmektig i Brevik og Thune til 1923. Deretter etablerte han sin egen forretning i Oslo, der han blant annet var forretningsfører for en lang rekke større nybygg.
Dalsbekken (Ski)
Dalsbekken i Ski kommune har utspring i Rullestadtjernet øst for Ski sykehus. Den kalles Roåsbekken ned til fallene nedenfor Roås gård. Bekken går under fylkesvei 152 og østfoldbanen ved Vabakken. Fra Roås renner bekken nordover vest for Langhus. Fra Furuset og ned til utløpet i Gjersjøen, danner bekken grense mellom kommunene Nordre Follo og Ås.
Goryeo–Khitan-krigene
Goryeo-Khitan relasjoner
I 922 sendte khitanernes leder Yelü Abaoji hester og kameler til Goryeo. Men da Balhae falt åpnet keiser Taejo grensene for Balhae-flyktningene og startet en politikk for å ekspandere nordover.. I 942 sendte khitanerne 50 kameler til Goryeo, men Taejo nektet å ta imot gaven, sendte utsendingene til eksil og sultet kamelene til døde.
Friedrich Karl Arnold Schwassmann
Schwassmann oppdaget sammen med Arno Arthur Wachmann de periodiske kometene 29P/Schwassmann-Wachmann, 31P/Schwassmann-Wachmann og 73P/Schwassmann-Wachmann, og med Arno Arthur Wachmann og Leslie Peltier den ikke-periodiske kometen C/1930 D1 (Peltier-Schwassmann-Wachmann).
Crinotarsus
Utbredelse
Slekten er endemisk for Fiji.
Erodiscini
Utbredelse
Gruppen er utbredt i den Nye verden.
Elfriede Kaiser-Nebgen
Elfriede Kaiser-Nebgen (1890–1983) var en tysk sosialviter, kristelig fagforeningsleder og politiker (CDU). Hun deltok i motstanden mot nasjonalsosialismen.
Kaiser-Nebgen var opptatt av sosiale spørsmål og søkte en mulig vei mellom kapitalisme og marxisme. I sin doktorgrad behandlet hun forholdet mellom katolisisme og sosialisme. Hun arbeidet i Zentralwohlfahrtsausschuss der christlichen Arbeiterschaft (det sentrale velferdsutvalg for den kristelige arbeiderbevegelse), og i 1920-årene også med sin senere ektefelle Jakob Kaiser i den politiske utdannelse av arbeiderne. Hun støttet sin senere manns arbeid i motstandsbevegelsen Goerdelerkretsen. Etter det mislykkede kuppet mot Hitler 20. juli 1944, hjalp hun Jakob Kaiser til å holde seg i skjul i en kjeller i Babelsberg, inntil mai 1945. De to giftet seg i 1952, etter at Kaisers første hustru var død.
Dagen da jorden smilte
Ifølge teamlederen og planetologen Carolyn Porco, var dette en henvendelse til hele jordens befolkning om å reflektere over deres plass i kosmos, å beundre livet på jorden og å se opp mot himmelen og smile i feiring.
Tiggermunk
«Privetstriden» i Bergen
Håkon Håkonsson og hans sønn Magnus Lagabøter gjorde bruk av dominikanermunker som sendemenn utenlands. Lagabøter brukte også fransiskanere til slike oppdrag. Men selv om dominikanere gjorde det godt i diplomatiet, havnet de i konflikt med lokale geistlige pga de pavelige privilegiene som unndro dem fra biskopens overoppsyn og jurisdiksjon. Det kompliserte saken ytterligere at munkene hadde rett til å utøve samme funksjoner som sogneprestene, som dermed gikk glipp av inntekter. I Bergen utartet konfliktene slik at kannikene i 1247 anla avtreder i skråningen over dominikanerklosteret. Dermed fikk dominikanerne og deres Olavskirke kloakken ned til seg. Eirik Magnusson hadde skjenket dominikanerne allmenningen med tråkket som førte forbi klosteret deres ned til biskopens naust i sjøkanten, og biskopen mente seg derfor berettiget til å bruke tråkket. I kong Eiriks tid hadde kannikene fått igjennom at prester kunne avsettes om de hadde for nær kontakt med dominikanere, og det ble forbudt å tilkalle munkene til sykeleier og å gi dem almisser. Biskop Arne ble bedt om å mekle, men i 1309 hadde han selv et horn i siden på tiggermunkene etter å ha bannlyst byens tyske vintersittere for å ha nektet å betale tiende, bare for å oppdage at de i stedet gikk til fransiskanerne og dominikanerne som biskopen ikke hadde noen myndighet over. Først i biskop Audfinns tid ble saken løst. Dominikanerne fikk da fornyet retten til å preke, motta skriftemål og forrette ved begravelser, men de ble pålagt å be folk om å betale bispekirken dens rettmessige tiende. «Privetstriden» fant også sin løsning, avtredene ble renset, og biskopen fikk adgang til tråkket ned til naustet sitt.
Cheng Yen
Veldedighet
I 1972 grunnla Chang Yen Tzu Chi-sykehus i Hualien, hvor man kunne få gratis behandling. I 1989 grunnla hun en sykepleieskole, som den første private sykepleieskolen i Taiwan. I 1992 startet hun et program for beinmargsdonasjon. Dette førte til økt fokus på spørsmålet, og til at en lov om dette ble vedtatt i Taiwan. Tzu Chi driver også forskning og utvikling på stamceller. I 2000 ble Tzu Chi-universitetet grunnlagt.
Flamen
Oversikt over flamines
Flamines maiores: Øvrige flamines (minores), som i motsetning til maiores kunne besittes av plebeiere (den guden de ivaretok er nevnt i parentes):
Yixuan, prins Chun
Virke i Qing-styret
Etter Yixuans død i 1891 fikk hans sønn Zaifeng arve tittelen prins Chun og han ble også prinseregent da hans sønn Puyi ble utvalgt til ny keiser i 1908.
Kristin Halvorsen
Full barnehagedekning
I kommunevalgkampen i 2007 var Kristin Halvorsen sterkt framme i media med Sosialistisk Venstrepartis klimapolitikk og regjeringens løfte om full barnehagedekning. Hun fikk imidlertid kritikk fra opposisjonen for ikke å stå ved sitt løfte fra valgkampen i 2005 om at hun kom til å gå av dersom målet om full barnehagedekning ikke var nådd før utgangen av 2007.
Autokorrelasjon
Et nærliggende begrep er seriekorrelasjon som beskriver samvariasjon i observasjoner basert på rom i stedet for tid. Spatial korrelasjon brukes om samvariasjon i tid og rom i paneldata (data i flere dimensjoner).
Burndown-diagram
Et burndown-diagram (engelsk: burndown chart, "diagram over gjenstående arbeid") er en grafisk fremstilling av gjenstående arbeid sammenlignet med tid, og brukes for å forutsi når et arbeid vil bli fullført. Diagrammet består av antall gjenstående oppgaver langs den vertikale aksen, og gjenstående antall dager langs den horisontale aksen.
Erik Martiniussen
Erik Martiniussen (født 11. november 1975) er norsk featurejournalist og forfatter med utdanning i blant annet dramaturgi fra Høgskolen i Volda og Norsk filmskole. Martiniussen har spesialisert seg på fortellende journalistikk og har levert stoff til flere ulike aviser. Han er kjent for å skrive om klima, miljø og økologi og har dekket flere av FNs klimatoppmøter. Han har tidligere jobbet for Miljøstiftelsen Bellona.